El teu futur professional depèn de les decisions que prenguis.
La formació professional et permet obtenir una professió qualificada i disposar de més oportunitats d'accés al mercat de treball.
Pots cursar-la en modalitat dual, entre d'altres.
La formació professional s'estructura en les tres branques següents:
L'FP inicial correspon a l'àmbit educatiu (a través de la Direcció General de Formació Professional Inicial i Ensenyaments de Règim Especial, del Departament d'Educació).
La formació professional s'organitza per famílies professionals.
L'FP inical capacita per a l'exercici qualificat de diverses professions i oficis, i proporciona la formació necessària per adquirir la competència professional i el coneixement propis de cada sector productiu.
L' FP per a l'ocupació és la que correspon a l'àmbit laboral (a través del Servei Públic d'Ocupació de Catalunya del Departament de Treball, Afers Socials i Famílies).
S'adreça a treballadors en situació d'atur a partir dels 16 anys i, en superar-la, proporciona certificats de professionalitat o certificats d'assistència i aprofitament.
L'objectiu de formació professional per a l'ocupació és aconseguir una millora de la qualificació i de l'ocupabilitat dels treballadors, ja sigui en situació d'atur o en actiu.
L'oferta formativa d'especialitats és molt àmplia en tots els sectors econòmics i pot incloure pràctiques de perfeccionament en empreses.
Els programes formatius són de caràcter teoricopràctic i tenen com a finalitat adquirir i/o millorar les competències professionals dels participants per tal d'incrementar-ne les possibilitats d'inserció laboral i la promoció en el treball.
L' FP per a l'ocupació t'ofereix:
Els certificats de professionalitat són documents oficials que acrediten les competències professionals i garanteixen que la persona té els coneixements, les habilitats i les aptituds per desenvolupar una activitat laboral, d'acord amb les exigències del mercat de treball.
Els certificats de professionalitat son vàlids a tot l'Estat espanyol i estan regulats per la normativa de la Unió Europea sobre sistema general de reconeixement de la formació professional.
Tots els certificats de professionalitat inclouen un mòdul de Formació Pràctica en Centres de Treball.
La formació contínua per a treballadors ocupats té per objecte oferir-los uns coneixements que atenguin els requeriments de productivitat i competitivitat de les empreses, les necessitats d'adaptació als canvis en el sistema productiu i les possibilitats de promoció professional i desenvolupament personal dels treballadors, de manera que els capaciti per exercir qualificadament les diferents professions i millorar-ne l'ocupabilitat.
En aquest marc cal diferenciar la formació contínua d'oferta, que gestiona el Consorci per a la Formació Contínua de Catalunya, de la formació de demanda, que gestiona l'empresa (formació bonificada).
L'oferta ha d'atendre les necessitats que no cobreix la formació que programen les empreses i s'ha de desenvolupar de manera complementària a aquesta, mitjançant programes de formació que incloguin accions formatives que responguin a necessitats de caràcter tant sectorial com transversal, així com les específiques dels treballadors del règim d'autònoms i de l'economia social.
També ha de facilitar l'obtenció de certificats de professionalitat i del reconeixement efectiu de les competències adquirides per l'experiència laboral.
El Consorci impulsa i gestiona programes de formació, tant sectorials com transversals, i altres programes de qualificació professional, com l'acreditació de competències professionals o les accions de suport de la formació.
Les accions formatives de formació professional per a l'ocupació són les següents: